Държавен вестник, бр. 75, 2015 г., стр. 23

БРОЙ  75	
Д Ъ Р Ж А В Е Н  В Е С Т Н И К 	
СТР.  23  
3. Досегашните ал. 2, 3, 4 и 5 стават съот­
ветно ал. 3, 4, 5 и 6.
4. Създава се ал. 7:
„(7) Минималната норма задължителна 
преподавателска работа за длъжността ко­
репетитор в училищата по изкуствата, които 
осъществяват подготовка за придобиване на 
професионална квалификация по професиите 
музикант-инструменталист, музикант-вока­
лист, балетист и танцьор, може да включва 
до 36 учебни часа, провеждани като публична 
сценична дейност с ученици.“
§ 4. В чл. 9 се правят следните изменения 
и допълнения:
1. Създава се нова ал. 2:
„(2) В случаите по ал. 1 часовете по учебните 
предмети от класовете от началния етап от 
основната степен на образование се възлагат 
приоритетно на лицата, които отговарят на 
изискванията за заемане на учителски длъж­
ности в І – ІV клас.“
2. Досегашните ал. 2 и 3 стават съответно 
ал. 3 и 4. 
§ 5. В приложение № 1 към чл. 3, ал. 7 в 
колона „Длъжности“ в т. 5.7 думите „учителска 
длъжност по ориентиране и мобилност“ се 
заменят с „учителска длъжност за обучение 
на ученици с умствена изостаналост и мно­
жество увреждания, за обучение на ученици 
с увреден слух и множество увреждания или 
за обучение на ученици с нарушено зрение и 
множество увреждания“.
Заключителна разпоредба 
§ 6. Наредбата влиза в сила от деня на 
обнародването є в „Държавен вестник“. 
Министър: 
Тодор Танев
6277
МИНИСТЕРСТВО
НА ТРУДА И СОЦИАЛНАТА 
ПОЛИТИКА
МИНИСТЕРСТВО
НА ВЪТРЕШНИТЕ РАБОТИ
МИНИСТЕРСТВО
 НА ОБРАЗОВАНИЕТО И НАУКАТА
НАРЕДБА № 8121з-1100
от 9 септември 2015 г.
за изискванията към квалификацията на 
персонала на търговци за извършване на 
дейности по осигуряване на пожарната 
безопасност на обекти и/или поддържане и 
обслужване на уреди, системи и съоръжения, 
свързани с пожарната безопасност
Чл. 1. С тази наредба се определят изис­
кванията към квалификацията на персонала, 
който ще ръководи или осъществява дейности 
по чл. 129, ал. 2 от Закона за Министерство­
то на вътрешните работи, за получаване на 
разрешение и за извършване на дейности по 
осигуряване на пожарната безопасност на обек­
ти и/или поддържане и обслужване на уреди, 
системи и съоръжения, свързани с пожарната 
безопасност, от физически и юридически лица, 
регистрирани като търговци на територията 
на държава – членка на Европейския съюз, 
на държава – страна по Споразумението за 
Европейското икономическо пространство, 
или на Конфедерация Швейцария.
Чл. 2. (1) Лицата, които ще ръководят пожа­
рогасителната дейност, спасителната дейност 
и/или противопожарното обезопасяване и 
провеждане на превантивни и организационни 
мероприятия за осигуряване на пожарната 
безопасност в обекти, следва да отговарят на 
едно от изискванията:
1. да притежават образователно-квалифи­
кационна степен „бакалавър“ или „магистър“ 
в област на висшето образование „технически 
науки“ по специалност „Пожарна и аварийна 
безопасност“ или други сходни специалности в 
сферата на пожарната безопасност, придобита 
в акредитирани висши училища в страната 
или в чужбина;
2. да притежават образователно-квалифи­
кационна степен „бакалавър“ или „магистър“ 
по други специалности в област на висшето 
образование „технически науки“, да са завър­
шили курс за първоначално професионално 
обучение във факултет „Пожарна безопасност 
и защита на населението“ (ПБЗН) при Ака­
демията на Министерството на вътрешните 
работи (МВР) и да са работили не по-малко 
от 3 години в структурните звена за ПБЗН по 
съответното направление на дейност;
3. да са работили не по-малко от 5 години 
по съответното направление на дейност на 
длъжност за държавен служител, за която се 
изисква висше образование.
(2) Лицата, придобили висше образование 
в чуждестранни висши училища, представят 
удостоверение, издадено по реда на Наредбата 
за държавните изисквания за признаване на 
придобито висше образование и завършени 
периоди на обучение в чуждестранни висши 
училища, приета с ПМС № 168 от 2000 г. (ДВ, 
бр. 69 от 2000 г.). 
Чл. 3. (1) Лицата, които ще осъществяват 
пожарогасителна дейност и/или спасителна 
дейност, притежават необходимата квалифи­
кация за извършване на тази дейност, ако 
отговарят на изискванията на чл. 2 или на 
поне едно от следните изисквания:
1. да притежават средно образование и 
да са преминали курс за първоначално про­
фесионално обучение по направлението на 
дейност в Академията на МВР или в сродни 
училища на други държави;
2. да притежават средно образование и да 
са прослужили не по-малко от 3 години в 
структурните звена за ПБЗН по направлени­
ето на дейност.